Forma patvirtinta

|  |
| --- |
| Šilalės rajono savivaldybės administracijos direktoriaus 2019 m. vasario 12 d.įsakymu Nr. DĮV-194 |

**NEFORMALIOJO VAIKŲ ŠVIETIMO LĖŠŲ** **NAUDOJIMO SUTARTIS**

........ Nr. ....

Šilalė

Šilalės rajono savivaldybės administracija (toliau – Šalis), atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ir

(atstovo pareigos, vardas, pavardė (įgaliojimo dokumento data, rūšis, numeris, pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – Švietimo teikėjas),

(juridinio asmens, pavadinimas, kodas, laisvojo mokytojo duomenys)

atstovaujamas\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(įgaliojimo dokumento data, rūšis, numeris, pavadinimas) (atstovo pareigos, vardas, pavardė) (toliau kartu vadinamos – Šalimis)

vadovaudamiesi Šilalės rajono savivaldybės neformaliojo vaikų švietimo lėšų skyrimo ir naudojimo tvarkos aprašu, patvirtintu Šilalės rajono savivaldybės tarybos 2018 m. spalio 25 d. sprendimu Nr. T1-222 „Dėl Šilalės rajono savivaldybės neformaliojo vaikų švietimo lėšų skyrimo ir naudojimo tvarkos aprašo patvirtinimo“, sudarėme šią Neformaliojo vaikų švietimo lėšų naudojimo sutartį (toliau – Sutartis).

**I. SUTARTIES OBJEKTAS**

 1. Administracija įsipareigoja skirti lėšas neformaliojo vaikų švietimo (toliau – NVŠ) programos \_\_\_\_\_\_\_\_\_\_\_\_\_\_\_\_\_\_\_\_\_\_\_,  **įgyvendinimui:**

 ***1.1. 20... m. vasario–birželio mėn.*** *(po \_\_\_\_\_\_\_ Eur kas mėnesį)* ***vienam mokiniui.***

 ***1.2. 20... m. rugsėjo–gruodžio mėn. suma vienam mokiniui bus nustatoma atskiru Administracijos direktoriaus (toliau – Direktorius) įsakymu ir raštišku sutarties Šalių susitarimu.***

 2.Švietimo teikėjui lėšosiš Lietuvos Respublikos valstybės biudžeto /Europos Sąjungos fondo lėšų, skirtų neformaliajam vaikų švietimui, skiriamos atsižvelgiant į einamojo mėnesio paskutinę darbo dieną 14.00 val. Švietimo, mokslo ir sporto ministerijos Informacinių technologijų centro užfiksuotą **mokinių skaičių** Mokinių registre.

 3. Iš **NVŠ programos finansuojamų mokinių skaičius** \_\_\_\_\_\_\_.

**II. SUTARTIES ŠALIŲ ĮSIPAREIGOJIMAI IR TEISĖS**

4. Švietimo teikėjas įsipareigoja:

4.1. sumažinti mokestį už vykdomą NVŠ programą ne mažiau kaip 80 proc. skiriamos sumos vienam mokiniui per mėnesį;

4.2. organizuoti ugdymo procesą pagal informaciją, pateiktą NVŠ programos atitikties reikalavimams paraiškos formoje;

4.3. tvarkyti Mokinių registro (toliau – MR) duomenis, sudarius Neformaliojo vaikų švietimo teikimo sutartis su mokinių tėvais (globėjais) per tris darbo dienas registruoti mokinius MR, mokiniams baigus NVŠ programą ar nutraukus sutartį, per 3 darbo dienas išregistruoti mokinius iš MR;

4.4. kiekvieno mėnesio paskutinę darbo dieną 14.00 val. išsaugoti NVŠ finansavimo išrašą iš MR;

4.5. nekeisti MR duomenų Direktoriaus įsakymu nustatytam laikotarpiui;

4.6. vykdyti mokinių lankomumo ir sveikatos pažymėjimų apskaitą;

4.7. kartą per mokslo metus vykdyti mokinių ir jų tėvų apklausą;

4.8. ne rečiau kaip kartą per mokslo metus dalyvauti seminaruose ar mokymuose;

4.9. saugoti sudarytas neformaliojo vaikų švietimo teikimo sutartis, lankomumo apskaitos žurnalus ne trumpiau kaip 10 metų po projekto „Neformaliojo vaikų švietimo paslaugų plėtra“ pabaigos;

4.10. NVŠ programos veiklas įgyvendinti ne rečiau kaip po 2 pedagoginio darbo valandas per savaitę ir ne mažiau kaip 8 pedagoginio darbo valandas per mėnesį;

4.11. pateikti Kvalifikacijos tobulinimo programų renginių registre (toliau – KTPRR) užsiėmimų grafiką ne vėliau kaip prieš 2 darbo dienas iki numatytos veiklos pradžios. Pasikeitus grafikui informuoti savivaldybę ir atlikti pakeitimus KTPRR;

4.12. laisvieji mokytojai pateikia galiojančią individualios veiklos pažymą arba verslo liudijimą;

4.13. pateikti savivaldybei Neformaliojo vaikų švietimo teikimo sutarčių su vaikais/tėvais (globėjais) kopijas iki einamųjų metų vasario 20 d. ir rugsėjo 20 d., Mokinių, gaunančių NVŠ tikslinį finansavimą, užsiėmimų lankomumo mėnesinę ataskaitą (3 priedas);

4.14. dokumentą, suteikiantį teisę dirbti NVŠ mokytoju;

4.15. laikytis Lietuvos higienos normos HN 20:2018 „Neformaliojo vaikų švietimo programų vykdymo bendrieji sveikatos saugos reikalavimai“, patvirtintos Lietuvos Respublikos sveikatos apsaugos ministro 2012 m. birželio 25 d. įsakymu Nr. V-599 „Dėl Lietuvos higienos normos HN 20:2018 „Neformaliojo vaikų švietimo programų vykdymo bendrieji sveikatos saugos reikalavimai“ patvirtinimo;

4.16. turėti leidimą-higienos pasą;

4.17. atsakyti už NVŠ lėšų panaudojimą pagal tikslinę paskirtį;

4.18. apskaityti gautas lėšas teisės aktų nustatyta tvarka;

4.19. naudojant lėšas laikytis Lietuvos Respublikos viešųjų pirkimų įstatymo ir kitų teisės aktų nustatytos tvarkos;

4.20. grąžinti savivaldybei nepanaudotas lėšas, kurios buvo pripažintos netinkamomis finansuoti;

4.21. pateikti Buhalterinės apskaitos skyriui, suderinus su Švietimo, kultūros ir sporto skyriaus vyr. specialistu:

4.21.1. Programos sąmatą (1 priedas);

4.21.2. Programos įvykdymo (ketvirčio) ataskaitą (2 priedas) iki kito ketvirčio 5 d.;

4.21.3. teisinę galią turinčius dokumentus apie lėšų panaudojimą (sutartys, mokėjimo nurodymai ar banko sąskaitos išrašas, PVM sąskaitos faktūros, čekiai ir kt.);

4.21.4. kitus dokumentus, susijusius su pavedimo vykdymu, jeigu jų prireiktų Administracijai.

5. Savivaldybė administracija įsipareigoja:

5.1. skirti NVŠ veiklai vykdyti pagal sąmatą (forma BFP-1) nurodytą sumą eurais;

5.2. teikti informacinę – konsultacinę pagalbą, padedančią laikytis sutartyje nustatytų įsipareigojimų.

5.3. gavus lėšas iš Lietuvos mokinių neformaliojo švietimo centro, kiekvieną mėnesį lėšas pervesti Švietimo teikėjui į nurodytą sąskaitą per 5 darbo dienas;

5.4. pastebėjus nukrypimų nuo šios sutarties sąlygų arba kitokių trūkumų, pranešti apie juos Švietimo teikėjui per 5 darbo dienas.

6. Savivaldybės administracija turi teisę:

6.1. reikalauti, kad Švietimo teikėjas pateiktų duomenis, susijusius su sutarties vykdymu;

6.2. kontroliuoti pagal šią sutartį skirtų lėšų tikslinį panaudojimą;

6.3. sumažinti ar padidinti programos finansavimą atsižvelgiant į lankančių mokinių skaičių ir turimas lėšas.

**III. SUTARTIES GALIOJIMO TERMINAS IR NUTRAUKIMAS**

7. Sutartis įsigalioja nuo pasirašymo dienos ir galioja iki sutartinių įsipareigojimų įvykdymo.

8. Sutartis gali būti nutraukta:

8.1. šalių susitarimu;

8.2. pasibaigus sutarties teisiniam pagrindui;

8.3. kai šalys nevykdo savo įsipareigojimų.

**IV. KITOS SUTARTIES SĄLYGOS**

9. Sutarties pakeitimai ir papildymai įforminami raštišku Šalių susitarimu, kuris yra neatsiejama šios Sutarties dalis. Tais atvejais, kai keičiama prie šios Sutarties pridedama sąmata, Sutarties keitimas įforminamas Administracijos asignavimo valdytojui patvirtinus patikslintą sąmatą (ji pridedama prie Sutarties).

10. Sutartyje neaptartos sąlygos sprendžiamos vadovaujantis Lietuvos Respublikos civilinio kodekso nuostatomis.

11. Ginčai dėl šios Sutarties sprendžiami derybų būdu, o nesusitarus – įstatymų nustatyta tvarka.

12. Sutartis sudaryta dviem vienodą teisinę galią turinčias egzemplioriais, po vieną kiekvienai Šaliai.

13. Sutarties priedai yra neatsiejama šios sutarties dalis:

13.1. Programos sąmata (1 priedas);

13.2. Programos įvykdymo ketvirčio ataskaita (2 priedas);

13.3. Mokinių, gaunančių NVŠ tikslinį finansavimą, užsiėmimo lankomumo ataskaita (3 priedas).

**V. ŠALIŲ REKVIZITAI**

|  |  |
| --- | --- |
| Šilalės rajono savivaldybės administracijaJ. Basanavičiaus g. 2, 75138 ŠilalėTel. (8 449) 76 114Kodas 188773720„Luminor Bank“, ABA. s. LT114010044500000031Banko kodas 40100 | Švietimo teikėjas \_\_\_\_\_\_\_\_\_\_\_\_\_\_\_\_\_\_\_\_,Tel. \_\_\_\_\_\_\_\_\_\_\_\_\_\_\_\_\_\_\_Kodas \_\_\_\_\_\_\_\_\_\_\_\_\_\_\_\_\_\_\_\_\_\_Bankas\_\_\_\_\_\_\_\_\_\_\_\_\_\_\_\_\_\_\_\_\_\_A. s. LT\_\_\_\_\_\_\_\_\_\_\_\_\_\_\_\_\_\_\_\_\_Banko kodas \_\_\_\_\_\_\_\_ |
| Savivaldybės administracijos direktorius *A A. V.**(parašas)* | Švietimo teikėjas*A. V.*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(parašas)* |